Exqrch/javanese-Komodo-pixelgpt huggingface dataset:
Nalika kababar kaping pisan ing dinten Setu ndalu, filem punika lenggah wonten ing urutan kaping sekawan box office lan kasil ngempalaken $5.0 yuta
Ing minggu kapisan, filem punika kasil ngempalaken $6.2 yuta, minggu kaping kalih mandhap wonten urutan kaping pitu, kanthi ngempalaken $3.5 yuta
Lan pungkasanipun ing minggu kaping tiga, mandhap malih wonten ing urutan kaping patbelas, kasil ngempalaken arta $1.4 yuta
Sasampunipun tigang peken, filem punika pikantuk arta $12.3 yuta, kanthi gunggung $14.5 yuta
Filem punika dipunanggep mboten saget ngranggeh kasuksesan, kamangka modhal ingkang sampun medal dumugi $23 yuta.
Kurnia Effendi Kurnia Effendi (#ALIH) inggih punika salah satunggalipun sastrawan saking Indonesia
Namanipun misuwur ing jagat kasusastran Indonesia sasampunipun pakaryanipun awujud carita cekak lan geguritan dipunmot wonten sawenèh ariwarta lan kalawarta antawisipun "Gadis, Aktuil, Anita Cemerlang", "Sinar Harapan"
Kurnia Effendi naté nampeni bebungah sastra saking Badan Pengembangan Bahasa Indonesia, Kementerian Pendidikan lan Kabudayan Republik Indonesia, misyos pakaryanipun, "Anak Arloji" (2013)
Taun 2010, namanipun kacathet wonten ing kaca Kakilangit kalawarta sastra "Horison", minangkani dinten ambal warsa ingkang kaping sèket kalawarta punika
Sinambi ngayahi jejibahan minangka pegawé ing salah satunggalipun perusahaan "otomotif" ing Jakarta, piyambakipun taksih ngalodhangaken wekdal kanggé nyerat lan ngrawuhi sakpérang adicara seni, ugi ngawontenaken paméran bathik Indonesia
Kurnia Effendi kalebet salah satunggalipun panggurit wonten buku kempalan geguritan "Dari Negeri Poci 4", "Dari Negeri Poci 5", "Dari Negeri Poci 6", lan "Dari Negeri Poci 7" sesarengan panggurit sanèsipun saking sakpérang kutha Indonesia lan manca nagari
Kajawi nyerat wonten ing basa Indonesia, piyambakipun, minangka seniman kelairan Tegal, ugi nyerat geguritan basa Jawi dhialèk Tegal
Kurnia Effendi lair ing Kabupatèn Tegal, Jawa Tengah, tanggal 20 Oktober 1960
Ngrampungaken pendhidhikan wonten Jurusan Desain Interior, Fakultas Seni Rupa dan Desain Institut Teknologi Bandung, taun 1991
Kagiyatan nyeratipun kawiwitan nalika manggèn wonten ing Semarang kanthi irah-irahan remaja
Salajengipun ing Bandung, lan pungkasanipun ing Jakarta
Taun 1986, nalika taksih kuliyah ing pawiyatan luhur, piyambakipun kapracaya dados présidhèn Grup Apresiasi Sastra ITB (GAS-ITB) sasampunipun Nirwan Dewanto (1984) lan M
Salajengipun, nalika sampun wonten Jakarta, Kurnia Effendi nyawiji kaliyan Komunitas Sastra Indonesia awit taun 1996
Ing wulan Novèmber 1996 lan 2003, piyambakipun dipunulemi déning Dewan Kesenian Jakarta minangka salah satunggalipun panggurit wonten adicara “Mimbar Penyair Abad 21” lan maosaken carita cekak wonten adicara “Temu Sastra Kota”
Ing wulan Juli 2005, Kurnia Effendi katimbalan déning Teater Utan Kayu saperlu maos carita cekak wonten pagelaran “Panggung Prosa Indonesia Mutakhir”
Piyambakipun naté dipunpracaya dados juru besut buku kempalan geguritan "Jogja 5,9 Skala Richter" ingkang kababar déning Bentang Pustaka lan Exelcomindo, taun 2006.
Anita Cemerlang Anita Cemerlang utawi langkung misuwur kasebat Anita inggih punika kalawarta wulanan ingkang ngandhut kempalan carita cekak, ingkang naté kababar ing Indonesia
Kalawarta punika dipundegaken taun 1978
Kanthi ngangkat pamaos remaja, téma-téma ingkang kasuguhaken langkung kathah nyariyosaken babagan katrésnan ing donyanipun para nèm-nèman; nandang asmara, pedhot, pangantu-antu, kekancan
Para pelopor sawingking kababaripun kalawarta "Anita Cemerlang" inggih punika R
Risman Hafil, Kurniawan Junaedhie, lan Yanie Wuryandari
Januari 1978 "Anita Cemerlang " dipunbabar ingkang wiwitan
Pamaos ingkang dipunincer inggih punika para nem-neman utawi remaja putri, kanthi semboyan "Lambang Idola Para Gadis"
Kalawarta ingkang kababar saben wulan punia dipungulawenthah déning Astuti Wulandari, dipunsengkuyung déning Kurniawan Junaedhie, Yanie Wuryandari, lan Harry Suwandito
Kados kalawarta kempalan carita cekak "Gadis", "Anita" énggal-énggal ngetingalaken ciri wancinipun inggih punika mboten ngginakaken foto satunggalipun model saking juru foto, nanging gambar model pakaryanipun juru sungging
Samak ngajeng "Anita" naté ngagem sungging sarira paraga film Paramitha Rusady, Desi Ratnasari, utawi Nurul Arifin, nanging ngagem sunggingan cet toya
Sedaya kaca ing kalawarta punika kaisi carita cekak, carita mini, lan carita sambung
Saben wulanipun, Anita nyuguhaken 14 carita cekak pilihan dipuntambahi satunggal carita cekak andhalan saking panganggit misuwur wekdal punika, ingkang judhulipun kapilih lan kaserat wonten samak ngajeng
Carita cekak lan carita sambung ingkang dipunmot Anita awujud pakaryan kanthi téma ingkang saweg dados pawicaran
Nanging, téma ingkang kasuguhaken mboten éwah saking nem-neman: nandang tresna, pedhot asmara, kekancan, pangantu-antu, lan patemon
Pramila, prakawis ingkang kaandhut ing antawisipun tokoh-tokoh inggih saindhengipun "status sosial" tiyang sepuhipun, rebutan pacangan, utawi prakawis-prakawis remeh-temeh ing donyanipun para nem-neman
Aran "Anita" kapundhut saking satunggalipun kalawarta basa Walanda ingkang dipunanggep jumbuh kaliyan para pamaosipun; remaja putri
Kalawarta punika énggal-énggal kasil ngrebut manah para pandhemen ing saindhengipun remaja putri Indonesia
Kasuksèsan Anita dumadakan dipuntutaken déning para pambabar sanèsipun
Kacathet, sasampunipun Anita, kababar ugi kalawarta kempalan carita cekak kados ta "Ringan, Pesona, Mama, Fimela, Jelita, Melati", lan sanèsipun
Kaanan punika ingkang salajengipun, taun 1980, ndadosaken Departemen Penerangan Republik Indonesia ngintun serat dhumateng "Anita" supados ngginakaken serat ijin resmi utawi Surat Izin Terbit (SIT) lan mboten ngagem ijin saking Sie Bintibmas malih
Risman énggal-énggal ngagem SIT ingkang naté kaginaaken kanggé kalawarta laré-laré "Cemerlang" kagunganipun, lan nyambung kanthi kaliyan aran "Anita", dados "Anita Cemerlang"
Sinaosa sampun dados kalawarta resmi, Risman mboten ngewahi ciri wancinipun, inggih punika samakipun ngagem sunggingan, lan téma nem-neman
Awit saking panyuwun sakpérang pamaos, salajengipun "Anita Cemerlang" nyisipaken kaca "feature" saben wulanipun kanthi nambah rubrik mirunggan kanggé seratan nonfiksi kanthi judhul Cita
Taun 1982 "Anita" naté mbabar saben wulanipun ping tiga, wiwit volume 57 edhisi ke-2
Nanging mangsa rejaning "Anita Cemerlang" dipunalami taun 1985 nalika pimpinan redhaksi dipuncepeng déning Adek Alwi
Wekdal punika, kalawarta punika nyétak dumugi 65.000 eksmplar saben wulanipun
Kawentaripun "Anita Cemerlang" ing kalangan nem-neman putri Indonesia nglantaraken kalawarta punika dados sarana "kreativitas" kanggé para panyerat carita cekak pamula
Kathah asma panyerat ingkang sapunika asring kamot ing sakpérang ariwarta lan kalawarta Indonesia lair saking "Anita Cemerlang", antawisipun Kurnia Effendi, Gol A Gong, Wen Suryandari, dan Ana Mustamin.
"Anita Cemerlang" mandheg mbabaripun ing taun 2000, nalika pimpinan redhaksi dipuncepeng déning Bens Leo
Mulabukanipun inggih punika kathahipun kalawarta énggal wekdal punika
Perkawis Sanès, mandhapipun pandhemen kalawarta awit saking sampun katambahan kaca-kaca ingkang ngurangi jatah carita cekak lan carita sambung
Taun 2009 para sastrawan ingkang pakaryanipun naté kamot ing kalawarta "Anita Cemerlang" kempal wonten ing Jakarta
Adicara punika awujud silaturahim, kekancan, ugi dipun-ginakaken kangen-kangenan ing antawisipun para panganggit ingkang rikala samanten taksih nem sampun sami sepuh lan dados éyang.
Yanusa Nugroho Yanusa Nugroho (#ALIH) inggih punika salah satunggalipun sastrawan saking Indonesia
Namanipun kasuwur ing jagat kasusastran Indonesia miyos pakaryanipun awujud carita cekak, carita sambung, lan novèl ingkang kamot ing sawenenèh ariwarta lan kalawarta
Piyambakipun ingkang dados pandhéga pagelaran wayang kulit televisi "Kalasena" sesarengan Ki Manteb Sudharsono lan dipunangkat dhumateng film, lajeng dipunbabar ing Universitas Glasgos, Sekotlan
Yanusa Nugroho lair ing Kutha Surabaya, Jawa Timur tanggal 2 Januari 1960
Awit taksih nèm wonten Surabaya dumugi taun 1969, piyambakipun sampun remen maos, mliginipun carita wayang
Napa malih wekdal punika kesenian kados ta ludruk, kethoprak, wayang wong, lan wayang kulit, saèstu regeng
Taun 1970, Yanusa Nugroho ndhèrèk tiyang sepuhipun dhumateng Palembang, Sumatera Selatan
Pendhidhikan dhasaripun kawiwitan wonten SD YMCA Surabaya, nanging piyambakipun ngrampungaken wonten ing SD Methodist II Palembang (1974)
Lajeng nerasaken wonten SMP Negeri I Sidoarjo, Jawa Timur (1977) lan SMA wonten ing SMAN 43, Jakarta (1981)
Nalika ing pawiyatan menengah punika piyambakipun miwiti nyerat lan dipunkintunaken dhumateng ariwarta
Sasampunipun SMA, piyambakipun mlebet pawiyatan luhur Institut Pertanian Bogor (IPB) nanging mboten jangkep amargi mlebet Jurusan Sastra Indonesia, Fakultas Sastra Universitas Indonesia, ingkang dipunrampungaken taun 1989
Awit saking punika, kiprahipun ing jagat kasusastran sansaya saé
Carita cekak anggitanipun kathah ingkang kamot wonten sawenèh ariwarta lan kalawarta kados ta "Kompas, Matra, Horison, Suara Pembaruan, Media Indonesia, Koran Tempo, Suara Merdeka, Republika, Femina, Amanah, Syir’ah, Noor", "Ayahbunda", lan sanèsipun
Katrésnanipun dhumateng wayang, mliginipun wayang awit taksih nèm dumugi sapunika, ingkang kawujudaken dados karya sastra dhedhasar carita wayang
Kalih novèl anggitanipun, "Di Batas Angin" lan "Menyura" dipunserat dhedhasar cariyos pewayangan Jawi
Saking cariyos wayang punika, lair "konsèp" pagelaran wayang kulit televisi "Kalasinema", ingkang dipungarap sesarengan Ki Manteb Sudharsono lan para seniman dhosèn STSI, Surakarta
Pagelaran wayang purwa ugi dipunangkat dados film
Mathew Cohen, juru kritik seni Asia lan dhosèn ing Universitas Glassgow Sekotlan, naté mbabar "Kalasinema" wonten ing pawiyatanipun
Kajawi punika, piyambakipun ugi ndamel filem pamaosan carita cekak 40 menit, kanthi judhul "Anjing", ingkang kapundhut saking kempalan carita cekakipun, "Kuda Kayu Bersayap"
Wondéné carita cekak "Orang-orang yang Tertawa" anggitanipun, naté dipunpertal dhumateng basa Inggris, wonten kempalan carita cekak asesirah "Diverse Lives", dipunbesut déning Jeanette Lingard (1995)
Yanusa Nugroho ugi nyerat lakon sèri animasi sesirahipun "Dongèng Untuk Anak dan Kau", ingkang dipundamel déning Red Rocket Bandung
Skénario sanèsipun inggih punika "Bung Hatta" lan "Gallery of Kisses" ingkang dipunmainaken déning Eki Dance company.
League of Gods League of Gods (#ALIH) inggih punika film drama fantasi saking Tiongkok-Hong Kong ingkang dipundamel taun 2016
Filem punika dipunsutradarani Koan Hui dan Vernie Yeung, dipunangkat saking novèl asesirah "Fengshen Yanyi" anggitanipun Xu Zhonglin
Ingkang maragani film punika antawisipun Jet Li, Tony Leung, Fan Bingbing, Louis Koo, Huang Xiaoming, Angelababy, Wen Zhang, lan Jacky Heung
"League of Gods" diayataken ing Tiongkok tanggal 29 Juli 2016
Pandamelan film punika kawiwiti ing tanggal 21 Januari 2015
Paraga wanita Cecilia Cheung sajatosipun kadhapuk maragakaken minangka Nezha, nanging salajengipun dipun-gantos déning Wen Zhang
"League of Gods" dipunbabar kanggé sagung pamirsa ing Australia lan Selandia Baru tanggal 28 Juli 2016
Wondéné ing Tiongkok, Amérikah Sarékat, Inggris, lan Kanada dipuncakaken ing tanggal 29 Juli 2016
Filem punika ngraup laba kotor ing box office Tiongkok.
Enggartiasto Lukita (#ALIH) inggih punika pulitikus lan pengusaha saking Indonesia ingkang sapunika dipunpracaya minangka Mantri Dagang taun 2016-2019
Namanipun misuwur nalika ngayahi jejibahan, kapilih minangka anggota DPR RI saking Partai Golongan Karya (1997-1999 lan 2004-2009)
Nanging awit taun 2013 Enggartiasto Lukita mlebet parté énggal, Partai NasDem
Wonten ing paré punika, piyambakipun ngemban dados Ketua Babagan Hubungan Manca Nagari
Wonten ing Pemilu 2014, kapilih malih minangka anggota DPR RI
Enggartiasto Lukita kacathet naté nyepeng sakperang organisasi, minangka ketua antawisipun Katua Umum Real Estate Indonesia (REI), kala mangsa 1992-1995
Panjenenganipun dipunangkat dados Mantri Perdagangan ing perombakan Kabinet Kerja Jilid II tanggal 27 Juli 2016
Enggartiasto Lukita lair kanthi asma Loe Joe Eng ing Cirebon, Jawa Barat, tanggal 12 Oktober 1951
Ngrampungaken pawiyatan luhur wonten Jurusan Pendidikan Bahasa Inggris, Fakultas Pendidikan Bahasa dan Seni, IKIP Bandung (sapunika Universitas Pendidikan Indonesia)
Awit taksih nèm, piyambakipun sampun raket kaliyan jagating organisasi
Piyambakipun naté dipunpracaya minangka ketua, antawisipun Real Estate Indonesia (REI)
Enggartyasto Lukita miwiti kiprah pulitik nalika mlebet wonten ing Partai Golongan Karya minangka Wakil Bendahara Umum
Miyos parté punika, piyambakipun kapilih minangka anggota DPR RI kala mangsa 1997-1999 lan 2004-2009
Nanging awit taun 2013 piyambakipun mlebet parté énggal, Partai NasDem
Ing parté punika, Enggar kadhapuk dados Kepala Babagan Hubungan Manca Nagari
Lan wonten ing Pemilu 2014, kapilih malih minangka anggota DPR RI
Kajawi punika, Enggartiasto Lukita ugi nelatèni babagan "properti" lan naté dipunpracaya minangka Komisaris Utama PT Unicora Agung, Dirut PT Kartika Karisma Indah, Dirut PT Kemang Pratama, Dirut PT Bangun Tjipta Pratama, lan Direktur PT Supradinakarya Multijaya (1994-2004).
Girl Trip Girl Trip inggih punika filem drama komedi romantik saking Inggris ingkang dipundamel taun 2017
Film punika dipunsutradarani Malcolm D
Lee, dhedhasar skénario anggitanipun Kenya Barris lan Tracy Oliver, nyariyosaken bab sekawan réncang ingkang ngrawuhi pèngetan dinten ambal warsa Essence Music wonten ing New Orleans lan tuwuhipun paseduluran lami ing antawisipun sekawan tiyang wau, sarta prakawis-prakawis ingkang adamel saèstu mardhika
Para paraga film punia antawisipun Regina Hall, Queen Latifah, Jada Pinkett Smith, Larenz Tate, lan Mike Colter sasrta kadamel déning Will Packer
"Girl Trip" badhé dipunbabar kanggé sagung para pamirsa ing tanggal Juli 2017 déning Universal Pictures
Ing wulan Fèbruari 2014, Universal mratélakaken bilih sutradara Malcolm D
Lee lan juru damel film Will Packer badhé makarya sesarengan wonten proyèk filem kanthi sesirah sawatawis "Girls Trip"
Wondéné ingkang nganggit skénario inggih punika "South Park" lan Erica Rivinoja
Wulan Mèi 2016, Universal netepaken tanggal pambabaran 11 Agustus 2017
Dipunlaporaken bilih Regina Hall badhé kadhapuk minangka salah satunggalipun paraga, wondéné Kenya Barris lan Tracy Oliver nyerataken malih skénarionipun
Queen Latifah lan Jada Pinkett Smith mratélakaken sumadya kadhapuk ing wulan Juni 2016
Wulan punika ugi, Larenz Tate mratélakaken sumadya nyawiji wonten film punika
Tanggal pambabaran pungkasanipun dipunundur ing 21 Juli 2017 awis saking film punika saweg diwiwiti pandamelanipun wulan Juni 2016 ing New Orleans lan Louisiana, kalebet wonten pahargyan Essence Music Festival 2016.
Jantung Lebah Ratu Jantung Lebah Ratu inggih punika buku kempalan geguritan anggitanipun sastrawan Nirwan Dewanto ingkang kababar déning Gramedia Pustaka Utama, taun 2008
Buku ingkang kandelipun 94 kaca, kanthi ISBN 978-979-22-3666-8, punika nglantaraken Nirwan Dewanto nampèni bebungah Kusala Sastra Khatulistiwa (KSK) ing kategori Geguritan, taun 2008
Kajawi Nirwan, KSK taun punika ugi maringi bebungah dhumateng Wa Ode Wulan Ratna ing kategori Panyerat Nem Mumpuni kanthi pakaryanipun "Cari Aku di Canti", lan Ayu Utami ing kategori Prosa kanthi pakaryanipun, "Bilangan Fu"
Sasampunipun pakaryan punika, Nirwan ugi nampi bebungah ingkang sami saking KSK, taun 2011 kanthi pakaryanipun, "Buli-Buli Lima Kaki"
"Jantung Lebah Ratu" ngandhut 46 geguritan anggitanipun Nirwan Dewanto ing kala mangsa 2005 dumugi 2007
Geguritanipun awujud gurindham, parikan, lan haiku (geguritan saking nagari Jepang)
Tembung-tembung ingkang dipilih déning Nirwan mratélakaken bilih panganggitipun saèstu prigel anggènipun ngginakaken basa Indonesia, saé saking jarwa ugi kaéndahan
Sagung geguritan wonten ing buku punika naté kamot wonten sawenèh ariwarta lan kalawarta, kepara wonten ingkang dipunpertal ing basa Inggris, Jepang, lan Walanda.
Surat Kopi Surat Kopi (Serat Kopi) inggih punika buku kempalan geguritan anggitanipun sastrawan Joko Pinurbo ingkang kaserat nalika taun 2011 dumugi taun 2014
Buku ingkang kandelipun pitung dasa sekawan kaca, punika kababar déning Motion Publishing ing taun 2014 kanthi nomer ISBN 978-602-70054-2-6
"Surat Kopi" nglantaraken Joko Pinurbo nampèni bebungah Kusala Sastra Khatulistiwa (KSK), taun 2015 ing kategori Geguritan, sesarengan Dorothea Rosa Herliany kanthi pakaryanipun "" ing kategori Prosa
Sadèrèngipun pakaryan punika, taun 2005, Joko Pinurba ugi nampèni bebungah saking KSK, katnhi buku kempalan geguritanipun, "Kekasihku, ing kategori Geguritan
"“Masih ada sisa hujan pada cangkirmu" "Masih ada sisa malam pada matamu" "Masih ada sisa aku pada kantukmu"" —Joko Pinurbo Kados déné geguritan anggitanipun Joko Pinurbo ingkang sadèrèngipun, buku kempalan geguritan "Surat Kopi" kaanggit kanthi napa wontenipun, limrah kémawon
Piyambakipun mundhut tembung-tembung ingkang saèstu gampil dipunmangertosi déning para pamaos
Nanging awit saking kaprigelanipun, Joko kasil nyuguhaken geguritan-geguritan ingkang tuhu éndah.
Aziz Manna (#ALIH) inggih punika salah satunggalipun sastrawan saking Indonesia
Namanipun misuwur miyos pakaryanipun awujud puisi ingkang kamot wonten sawenèh ariwarta ing Indonesia
Piyambakipun naté nampèni bebungah Kusala Sastra Khatulistiwa (KSK) ing taun 2016 kanthi buku kempalan geguritanipun asesirah "Playon" ing kategori Geguritan
Taun ingkang sami, KSK ugi maringi bebungah dhumateng Yusi Avianto Pareanom kanthi buku kempalan carita cekak, "Raden Mandasia Si Pencuri Daging Sapi" ing kategori Prosa
Aziz Manna lair ing Kabupatèn Sidoarjo, Jawi Wétan, tanggal 8 Dhésèmber 1978
Ngrampungaken pendhidhikan wonten ing Jurusan Sajarah, Fakultas Ilmu Budaya Universitas Airlangga
Awit taksih nèm, piyambakipun sampun nggeluti jagating kasusastran
Sakpérang kagiyatan seni dipunlampahi, antawisipun minangka paraga teater wonteng kelompok-kelompok teater
Aziz naté dipunpracaya dados katuwa Teater Gapus Surabaya, nyengkuyung kagiyatan Forum Studi Sastra dan Seni Luar Pagar (FS3LP), Sanggar Kopi & Rokok Surabaya, sarta sakpérang kagiyatan wonten Komunitas @rekpilem Surabaya
Kajawi kamot ing kalawarta lan ariwarta, geguritan anggitanipun Aziz ugi kasiaraken wonten stasiun radio Jerman, Deutsche Welle.
Playon Playon inggih punika buku kempalan geguritan ingkang dipunanggit déning sastrawan F
Aziz Manna, kababar déning Penerbit Grasindo, taun 2016
Buku ingkang kandelipun wolung dasa kaca, kanthi nomer ISBN 978-602-37-5760-2 punika nglantaraken namanipun Aziz Manna nampèni bebungah Kusala Sastra Khatulistiwa taun 2016 ing kategori Geguritan
Bebungah ingkang sami, taun punika kaparingaken dhumateng Yusi Avianto Pareanom kanthi pakaryanipun, "Raden Mandasia Si Pencuri Daging Sapi" ing kategori Prosa
Aziz Manna inggih punika buku kempalan geguritan ingkang saget kawastanan mboten limrah, mliginipun saking bab nasib
Buku punika, mula bukanipun, kababar winatesan déning Dewan Kesenian Jawa Timur sasampuné piyambakipun menang ing Sayembara Panyeratan Geguritan, ing taun 2015
Salajengipun, Aziz Manna masrahaken naskah anggitanipun dhumateng juru babar Pagan Press, ingkang dumunung wonten ing Lamongan saperlu dipuncithak malih
Sabanjuripun, "Plaon" malih-malih manggihi nasib saé kanthi nglantaraken namanipun Aziz nampèni bebungah Kusala Sastra Khatulistiwa ingkang dipuncakaken taun 2016, ing kategori Geguritan, sarta dipuncithak malih déning Penerbit Grasindo
Sedaya geguritan ing salebetipun buku "Playon" punika kagolong prasaja lan ngginakaken tembung saben dintenipun, nanging tetep kasisipaken satunggalipun "narasi" ingkang ngemu teges saèstu jero
Kanthi ngginakaken basa tlatah ingkang radi kathah (kados déné latar kapribadhènipun panganggit ingkang saking Jawi), kasil meksa para pamaos supados saget mangertosi tegesipun, sinambi mriksani glosarium ingkang kacawisaken ing sisih wingkingipun buku
"Playon" (dipundhut saking basa Jawi) awujud salah satunggalipun geguritan ingkang kapundhut minangka judhul Main, Ajang Barang, lan Laku inggih punika tigang prakawis utami ingkang kaangkat ing buku punika.
Gde Aryantha Soethama Gde Aryantha Soethama (#ALIH) inggih punika salah satunggalipun seniman saking Indonesia
Namanipun sampun misuwur kanthi pakaryanipun awujud carita cekak, novèl, lan éséi ingkang kamot wonten sawenèh ariwarta lan kalawarta.
Gde Aryantha Soethama naté nampèni bebungah Kusala Sastra Khatulistiwa (KSK) ing kategori Prosa, miyos pakaryanipun, "Mandi Api", ing taun 2006
Bebungah ingkang sami, taun punika, ugi katampi déning Dorothea Rosa Herliany Kanthi pakaryanipun, "Santa Rosa" ing kategori Geguritan
Gde Aryantha Soethama lair ing Bali, tanggal 15 Juli 1955
Miwiti kiprahipun minangka seniman awit taksih nèm-nèman
Piyambakipun ngrampungaken pendhidhikan wonten ing Fakultas Peternakan Universitas Udayana Denpasar
Taun 1981 dumugi 1987 piyambakipun dipunpracaya minangka pemimpin redhaksi kalawarta minggon "Karya Bhakti" lan redhaktur ariwarta "Nusa Tenggara" (1989-1990)
Gde Aryantha Soethama nyerat pakaryanipun, lajeng kamot wonten ing sawenèh ariwarta lan kalawarta ing antawisipun "Sinar Harapan, Majalah Sarinah, Bali Post, Selecta, Midi, Gadis, Putri," lan "Hai"
Taun 1979 dumugi 1981, saben kalih pekenipun, piyambakipun nyerat skénario panyuluhan peternakan lan maragakaken kanggé salah satunggalipun adicara wonten stasiun Televisi Republik Indonesia (TVRI) Denpasar.
Adri Darmadji Woko Adri Darmadji Woko (#ALIH) inggih punika salah satunggalipun sastrawan saking Indonesia
Namanipun misuwur minangka salah satunggalipun cikal bakal Komunitas Negeri Poci, sesarengan Kurniawan Junaedhie, Piek Ardijanto Soeprijadi, Handrawan Nadesul, Widjati, ingkang dipunadegaken awit taun 1993
Pakaryanipun Adri Darmadji awujud carita cekak, esei sastra, artikel, lan geguritan ingkang dipunmot wonten sawenèh ariwarta nasional
Kajawi nyerat karya sastra, piyambakipun ugi nelatèni minangka juru warta ing "Kalawarta Kartika"
Taun 2015, Adri nampi Bebungah Kabasan lan Kasusastran saking Badan Pangembangan Basa Indonesia, Kementrian Pendhidhikan lan Kabudayaan, kanthi pakaryanipun, buku kempalan geguritan, asesirah "Cicak-Cicak di Dinding"
Sawenèh buku ingkang ngemot pakaryanipun kepara mlebet wonten "katalog" Perpustakaan Nasional Australia
Adri Darmadji Woko lair ing Ngayojakarta, tanggal 28 Juni 1951
Awit taksih sinau wonten sekolah menengah ing taun 1970, piyambakipun sampun nrésnani bab kasusastran
Ing taun 1972, piyambakipun mandhégani ngadegipun Kelompok Poci Bulungan, Kelompok Sastra Kuningan (1977), Kelompok Poci Jakarta (1979), Komunitas Negeri Poci (1993)
Adri Darmadji ugi mbabar kalawarta "Sirkuit" lan "Sastra 80"
Piyambakipun naté mlebet pawiyatan luhur ing Fakultas Hukum Universitas Jakarta (Unija), nanging mboten jangkep
Salajengipun ngrampungaken pendhidhikan lan nampèni gelar sarjana ing Sekolah Tinggi Publisistik (STP)/Institut Ilmu Sosial lan Pulitik Jakarta
Pakaryanipun awujud carita cekak, éséi sastra, artikel, lan geguritan dipunmot wonten sawenèh ariwarta lan kalawarta nasional antawisipun "Berita Yudha, Suara Karya, Merdeka, Berita Buana, Kompas, Sinar Harapan, Suara Pembaruan, Tjaraka, Selecta, Midi, Hai, Horison," lan sanèsipun
Kajawi punika, Adri Darmadji ugi nglampi kiprahipun wonten kagiyatan kasusastran kanthi dados juri adon-adon pamaosan geguritan
Ing jagat téater ugi naté dipunlampahi, nalika nyawiji wonten Teater Bulungan, Teater Saja, lan Teater Panuluh
Naskah ingkang naté dipunparagakaken antawisipun "Musuh Manusia" (Moliere) lan "NyanyianAngsa (Anton P
Kajawi nyerat karya sastra, Adri Darmadji nelatèni pedamelan minangka juru warta/redhaktur/juru besut/pamimpin redhaksi wonten sakpérang kalawarta, inggih punia "Sonata, Puteri Indonesia, Kartini, Halo, Pertiwi, Nona, Panasea, Mistis, Gelora Reformasi, Kencan,Kartika", lan "Puan Pertiwi" kanthi nyepengi status anggota Persatuan Wartawan Indonesia
Taun 2015, Adri nampi Bebungah Kabasan lan Kasusastran saking Badan Pengembangan Basa Indonesia, Kementerian Pendhidhikan lan Kabudayan, awit saking pakaryanipun, buku kempalan geguritan "Cicak-Cicak di Dinding"
Sakpérang buku ingkang ngemot pakaryanipun kepara mlebet wonten "katalog" Perpustakaan Nasional Australia.